open-index/open-wikipedia-markdown huggingface dataset:
Teodor Glomnes Johansen

**Teodor Glomnes Johansen** (født 1991) er en norsk eventyrer og foredragsholder. I januar 2012 ble han, i en alder av 20, verdens yngste til å krysse Antarktis. Den 2. oktober 2013 ble han, i en alder av 22, Skandinavias yngste til å bestige Mt. Manaslu (8163m).   

Han er bror til skuespiller Caroline Glomnes (f. 1987) og søskenbarn til journalist Lars Molteberg Glomnes. Etternavnet stammer fra gården Glomnes i Oppstryn i Stryn kommune.

## Ekspedisjoner

*2011/12: Antarktis Ekspedisjon.(1665 km)
* 2012: Oslo - Dagali (Uten depo eller etterforsyninger - 200km)
* 2013: Ramdung Ekspedisjon (5925m)
* 2013: Dagali - Bergen (Uten depo eller etterforsyninger - 240km)
* 2013: Manaslu Ekspedisjon (8163m)
* 2014: Lobuche Øst Ekspedisjon (6119m)
* 2014: Everest Ekspedisjon (8848m) - Avbrutt på grunn av snøskred.
* 2015: Imja Tse (6189m)
* 2015: Everest Ekspedisjon (8848m)- Avbrutt på grunn av jordskjelv.
* 2015: Kilimanjaro (5895m)
*2016: Gikk til Vettakollen, fra Besserud T (Alene - Uten drikkeflaske 2,5 km)
* 2016: Svalbard Ekspedisjon (Uten depo eller etterforsyninger 614km)
* 2017: Svalbard "Tre Kroner" Expedition (Uten depo eller etterforsyninger 210 km)
* 2018: Bajkalsjøen fra Syd til Nord (Alene - Uten depo eller etterforsyninger 670km)

## Utgivelser

* *Drømmen om Mount Everest,* Turbin Film AS, 2016. (NRK, Great Big Story/CNN)

## Rekorder
* Guinness World Records: Youngest person to traverse Antarctica, assisted wind-supported
* Yngste i Skandinavia på toppen av Mt. Manaslu.
* Første Norske til å krysse Bajkalsjøen fra Nord til Syd.

## Referanser
Henry Monnier

**Henry Bonaventure Monnier** (født 7. juni 1799 i Paris, død 2. januar 1877 samme sted) var en fransk tegner, forfatter og skuespiller.

Henry Monnier vakte i 1828-30 oppmerksomhet dels med ssine egenartede illustrasjoner til Pierre-Jean de Bérangers viser og Jean de La Fontaines fabler, dels med karikaturalbum fra småfolkets liv, som han i 1850- og 1860-årene omformet til teaterstykker og til allmen jubel fremførte på scenen. Sin største berømmelse fikk Monnier ved *Grandeur et décadence de M. Joseph Prudhomme* (1853), som i 1860 ble etterfulgt av *Joseph Prudhomme, chef de brigands*, der han skapte en karikatur av den stereotype parisiske småborger, fylt av fornem innskrenkethet.

## Referanser


## Litteratur
*Aristide Marie (1862–1938), *Henry Monnier*, Paris, Floury,  1931; Genf, Slatkine, 1984.
*Livia Székely, *Henri Monnier et le personnage de Joseph Prudhomme 1799-1877. Contribution à l'étude du "biedermeier" en France*, Kolozsvár 1944 (Etudes françaises. Publiées par l'Institut Français de l'Université de Szeged. 26). 
*Edith Melcher, *The life and times of Henry Monnier*, Cambridge, Mass., Harvard University Press, 1950.
*Jessie Grace Marash, *Henry Monnier. Chronicler of the bourgeoisie*, London, Harrap, 1951.
*« Monnier, Henri Bonaventure 1799-1877 », i: *Dictionnaire de la Littérature française du XIXe siècle*, Paris, Encyclopaedia Universalis, Albin Michel, 1998, 2014 (Les Dictionnaires d'Universalis).
*Nathalie Preiss, « Henry Monnier », i: *Dictionnaire des écrivains de langue française*, hrsg. von Jean-Pierre Beaumarchais, Daniel Couty und Alain Rey, Paris, Larousse, 2001, S. 1234–1236.
*Alan Raitt, *Gustavus Flaubertus bourgeoisophobus = Flaubert and the Bourgeois mentality*, Oxford, Lang, 2005 (Kap. 2: Flaubert, Henry Monnier and Joseph Prudhomme).
*Ursula E. Koch, Pierre-Paul Sagave: *Le Charivari. Die Geschichte einer Pariser Tageszeitung im Kampf um die Republik (1832–1882)*. Verlag Leske, Köln 1984, ISBN 3-921490-29-4, S. 405.
* 

## Eksterne lenker

* http://www.culture.gouv.fr/culture/actualites/celebrations/monnier.htm (Kurze Würdigung zum 100. Geburtstag, französisch)
DS «Bisp»

**DS «Bisp»** var et norsk dampdrevet lasteskip. Skipet ble levert som «Truno City» av Sunderland S.B. Co., i Sunderland, til C.W. Furness i Hartlepool i 1889. Det var på 1000 bruttotonn og 1300 tdw. Rederiet Kvilhaug i Haugesund overtok skipet i 1933.  Skipet gikk 20. januar 1940 fra Sunderland med kull og forsvant sporløst på vei til Åndalsnes. Alle 14 ombord omkom. Noen kilder oppgir at skipet ble torpedert og senket 24. januar av den tyske ubåten «U-23» ved Shetland.

## Omkomne
* Ingvald Olai Hillestad, Fjellberg
* Martin Leonhard Høie, Haugesund
* Erling Johannesen, Halden
* Albert Anton Johansen, Halden
* Sverre Kvilhaug, Haugesund
* Rolf Kvilhaug, Haugesund
* Aksel Ottar Mikkelborg, Haugesund
* Leif August Pedersen/Evensen, Skien
* Willy Spange, Skien

## Referanser

## Eksterne lenker
* Foto av D/S «Bisp» hos Digitalt museum
* D/S «Bisp» i Bristol hos Digitalt museum/Maritimt museum
Izumi Miyazaki

**Izumi Miyazaki** (宮崎いず美, *Miyazaki Izumi*; født i 1994 i Yamanashi) er en japansk kunstner og fotograf.

Miyazaki var atten år gammel og studerte *Imaging Arts and Science* ved *College of Art and Design*, Musashino Kunstakademi i Tokyo da kunstkritikere ble oppmerksom på henne i 2012 via hennes tumblr- side. De fleste av hennes bilder er selvportretter der hun «blander humor og absurditet med en virkelighet som vanligvis finnes i gatefotografi,» og som minner om René Magritte. CNN beskriver hennes bilder som «surrealistiske, groteske, ofte humoristiske selvportretter, som ser ut som om de snur *kawaii*- japansk for alt som er søt- på hodet.»

I 2015 ble hun trukket frem som en ny stjerne i fotografiverden av TIME.

Hun nevner den amerikanske fotografen Alex Prager og Magritte som inspirasjonskilder.

## Utstillinger
Miyazaki har deltatt på en rekke utstillinger både i inn- og utlandet, blant annet *Kyotographie* i Kyoto, Japan, *MOMENTA* i Montréal, Canada, og i Luxembourg.

## Referanser


## Eksterne lenker
* Izumi Miyazakis tumblr. side
* Izumi Miyazakis Twitter
Publisist

En **publisist** er en journalist, forfatter eller vitenskapsmann som utgir publikasjoner med eksempelvis analyser, kommentarer, bøker, essays, intervjuer og appeller, og med det bidrar til den offentlige opinionsdannelsen. En publisist kan også samle bidrag av andre forfattere og ordne dem i ulike temaer og prosjekter, og utgi dem under egen tittel.

En ansatt journalist som markerer seg som utgiver av egne teser, synspunkter og påstander i både eget og andre organer regnes også som publisist.

## Referanser


## Eksterne lenker

* «Publisist» i bokmåls- og nynorskordlista
* «Publicist» i *[[Den Store Danske Encyklopædi]]*
* «Publicera», *Nordisk familjebok* (1889)]
Baritone Landscape

***Baritone Landscape*** er et musikkalbum med The Zetting, utgitt i 2001.

## Sporliste

# «Brother Can You Spare a Dime» (Jay Gorney)
# «It's You» (Lee Konitz)
# «Bassalter» (John Pål Inderberg)
# «Feather Bed + No Splice» (Konitz/Brown)
# «Baritone Landscape» (John Pål Inderberg)
# «Dream Stepper» (Lee Konitz)
# «Dixie's Dilemma + Emma» (Marsh/Inderberg)

## Medvirkende
### The Zetting
* John Pål Inderberg - barytonsaksofon, komponist
* Vigleik Storaas - piano
* Sondre Meisfjord - kontrabass 
* Ernst-Wiggo Sandbakk - trommer

### Øvrige medvirkende
* Roger Valstad - produsent, tekniker 
* Björn Petersen - eksklusiv produsent 
* Alun Morgan - liner notes 
## Eksterne lenker
* Baritone Landscape
Krutvatnet kraftverk

**Krutvatnet kraftverk** er et vannkraftverk ved Krutvatnet i Hattfjelldal kommune i Nordland.

Det utnytter et fall på 10 meter fra Krutvatnet. Vannet brukes i et oppdrettsanlegg for røye.

Installert effekt er 10 kW. Årsproduksjon er 0,08 GWh.

Anlegget ble eid av Børgefjellfisk AS. Virksomheten ble meldt konkurs, og Statkraft overtok i 2008.

Krutåga Kraft AS fikk 15.06.2018 konsesjon til bygging av nytt Krutåga kraftverk og regulering av Krutvatn. I 2023 var det ingen tegn til drift i eller ved anlegget.

## Referanser


## Kilder
* 
* NVE vannkraftdatabase
Live in Oslo (Lee Konitz & John Pål Inderberg-album)

***Live in Oslo*** er en musikkalbum med Lee Konitz og John Pål Inderberg, utgitt i 2007.

## Sporliste

# «Dream Stepper» (Lee Konitz)
# «How Deep is the Ocean» (Irving Berlin)
# «Body and Soul» (Johnny Green)
# «Subconscious-Lee» (Lee Konitz)
# «What's New» (Bob Haggart)
# «Sweet and Lovely» (Gus Arnheim)
## Medvirkende
### Musikere
* Lee Konitz - altosaksofon 
* John Pål Inderberg - barytonsaksofon 
* Bjørn Alterhaug - kontrabass 
* Espen Rud - trommer, perkusjon 
### Øvrige medvirkende
* Erling Wicklund - produsent 
* Kjetil Hansen - tekniker 
* Per Arne Flø - tekniker 
* Jan Erik Kongshaug - miksing, mastering 
* Ann Iren Ødeby - fotograf 
* Alf Solbakken - coverdesign

## Eksterne lenker
* Live in Oslo
Jone Blikra

**Jone Blikra** (født 1962) er en norsk politiker (Ap) fra Kragerø. Fra 7. mars 2022 er han fast møtende vararepresentant på Stortinget for statsråd Terje Aasland.

Han var ordfører i Kragerø kommune i perioden 2015–2019. Arbeiderpartiet samarbeidet i perioden med Rødt, SV og MDG. Charlotte Therkelsen fra Rødt var varaordfører.

Blikra har arbeidet i politiet, blant annet som lensmannsbetjent i Kragerø og lensmann i Drangedal. Blikra har også vært styreleder for Teater Ibsen. Han er programleder i podkasten *Ordførerpodden.*

## Referanser




## Eksterne lenker
*
Kylon

**Kylon** (gr. *Κύλων*) var en høyættet politiker i antikkens Hellas som også vant en seier under de olympiske leker. 

Omkring 630 f.Kr. forsøkte Kylon å etablere et enevelde i Athen med støtte fra sin svigerfar, tyrannen i Megara, Theagenes. Kuppforsøket fant sted under de olympiske leker, men slo feil, og resulterte i at alkmaionide-ætten drepte Kylons tilhengere og dermed pådro seg «den kyloniske blodskyld» som drev alkmaionidene i eksil og fremdeles tynget slektens omdømme på 400-tallet f.Kr. Kylon hadde tatt utgangspunkt i gjeldbundne bønder og småbrukere som hadde mistet jorden sin til velstående godseiere, mye fordi det ikke fantes skrevne lover i Athen på den tid. På den måten kom mer og mer jord på aristokratiets hender. Etter Kylons feilslåtte kupp var det tydelig at lover måtte nedfelles i skrift, og dette ble gjort i 621/620 f.Kr. Teksten, de drakoniske lover, er å finne i Aristoteles' bok *Athens grunnlov*.

Theagenes hadde selv tatt makten i Megara ved å slakte ned husdyrene som tilhørte byens rike borgere. Han regnes som en av de første greske tyranner. Da Kylon reiste seg mot demokratiets fremvekst i Athen, skal han ha besøkt oraklet i Delfi, og ble tilrådet å angripe Athens makthavere under Zevs-festivalen som de olympiske leker var en del av. Gjennom sin svigerfar hadde Kylon et nettverk av politiske forbindelser som sikret ham nok støtte til å planlegge et kupp. Men Athens ni arkonter overvant kuppmakerne som måtte søke tilflukt i Athenes tempel på Akropolis.

Kylon og broren hans skal ha unnsluppet, og arkontene lovet resten fritt leide om de overga seg for å stilles for retten. Megakles, arkontenes leder, pådro seg en forbannelse da han, etter å ha gitt Kylons tilhengere løfte om fritt leide, likevel lot mange av dem drepe ved alteret i den helligdommen der de hadde søkt tilflukt. 

Plutark skriver at de beleirede opprørerne ikke torde å forlate rekkevidden av Athenes vern, og festet et rep til statuen hennes og holdt fast i dette da de forlot hennes helligdom. Men da de kom til eumenidenes tempel, brast repet, og arkontene tolket dette som bevis for at gudinnen hadde trukket sin beskyttelse tilbake, så opprørerne kunne massakreres uten at religiøse tabuer ble brutt. Men Thukydid skriver at «*[[morder]]ne og deres etterkommere holdes for å være forbannet og for å ha krenket gudinnen*».

I april 2016 ble to massegraver med rundt 80 døde funnet i bydelen Faliron i Athen. 36 av disse var i lenker og lå side om side. Takket være to små vaser i graven kunne forskere tidfeste graven til mellom 650 og 625 f.Kr., den perioden i Athens historie da Kylons kuppforsøk fant sted. De dødes tenner viser at de for det meste var ungdommer med god helse.

## Referanser
John Sheppard (Leicestershire Regiment)

**John Sheppard** (født 1915, død 2015) var en britisk offiser. Under krigen var han underoffiser i den britiske Territorial Army, 1. bataljon av Leicestershire regimentet, og kom som en av de første britiske forsterkninger til Norge i april 1940.

Hans avdeling ble forflyttet sydover til de norsk-tyske kamplinjer omkring Mjøsa, for å avløse norske avdelinger som hadde kjempet i to uker sammenhengede. Ved Fåberg ble han den 23. april den første infanteristen til å slå ut tysk panzer med infanterivåpen under krigen. Han slo ut to tyske Panzer II stridsvogner ved hjelp av den britiske Boys antitankriflen. Etter å ha holdt ut til ammunisjonen var oppbrukt, ble han og hans tropp tatt til fange av de tyske styrkene.

Han forble krigsfange til krigens slutt i 1945.
Mørnbekken kraftverk

**Mørnbekken kraftverk** er et vannkraftverk i Fiplingdalen i Grane kommune i Nordland.

Det er et elvekraftverk som utnytter et fall på ca 66 meter i Mølnbekken. Vannveien er et plastrør som ligger på terreng.

Installert effekt er 40 kW fra en peltonturbin. Årsproduksjon er 0,2 GWh.

## Referanser


## Kilder
* 
* NVE vannkraftdatabase
Sval draum

***Sval draum*** er et musikkalbum med John Pål Inderberg. Albumet ble utgitt i 2005.

## Sporliste
# «Draumkvedtonar I» (Trad.)
# «Pilgrimssang» (Henning Sommerro)
# «Blåmann, blåmann bukken min» (Anne Haavie)
# «Sval draum» (John Pål Inderberg)
# «Draumkvedtonar II» (Trad.)
# «Afton vid vikens kapell» (Trad.)
# «Tema fra Ballade op. 45, G-moll av Edvard Grieg» (Edvard Grieg)
# «Masurkamæinn» (Finn Ludt)
# «Hain Jakob» (Asmund Lervik)
# «Linn draum» (John Pål Inderberg)
# «Aldri mer» (Erling Aksdal)
# «Draumkvedtonar III» (Trad.)
# «Salmetone fra Tustna» (Trad.)
# «Silhouette» (Lars Gullin)
# «Min sjel lov herren» (Trad.)
# «Draumkvedtonar IV» (Trad.)
## Medvirkende
### Musikere
* John Pål Inderberg - sopransaksofon, barytonsaksofon, komponist
* Henning Sommerro - orgel, trekkspill, synth, komponist 
* Steinar Nickelsen - orgel 
* Erling Aksdal - piano, komponist
* Vigleik Storaas - piano
* Ernst-Wiggo Sandbakk - trommer, perkusjon 
### Øvrige medvirkende
* Roger Valstad - produsent, tekniker

## Eksterne lenker
* Sval draum
Indiecade

**IndieCade** eller **Indiecade** er en internasjonal jurystyrt festival for indiespill. IndieCade er kjent som «videospillbransjens Sundance». Under IndieCade blir indie-videospillutviklere valgt til å vise frem verkene sine på den årlige festivalen. I 2009 startet IndieCade med konferanser med klasser, paneler, workshops og keynotes. Konferansen har siden blitt en stor attraksjon for indie-utviklere og andre i bransjen.

## Referanser

## Eksterne lenker
*
Rue Montorgueil

**Rue Montorgueil** er en gate 1. arrondissement og 2. arrondissement i Paris. Gaten er preget av restauranter, kaféer, bakerier, fiskehandlere, vinutsalg, ferskvarebutikker og blomsterbutikker. I den søndre enden av rue Montorgueil ligger kirken Saint-Eustache og Les Halles.

## Berømte restauranter
* L'Escargot, 38, rue Montorgueil. Grunnlagt i 1875 av restauratøren Mignard.
* Au Rocher de Cancale
* La Maison Stohrer, 51, rue Montorgueil. Bakeriet åpnet i 1730 og er et av de eldste i Paris. Dette er hvor *[[rum baba|baba au rhum]]* ble utviklet.
Église Saint-Eustache

**Saint-Eustache** er en kirke i Paris, oppkalt etter den hellige Eustachius. Kirken ligger i 1. arrondissement.

Kirken ligger ved rue Rambuteau, Rue Montorgueil og rue du Jour, og var fra tidlig av kirke for handelsfolk og arbeidere ved markedene ved siden av, Les Halles. Den er den siste av kirken i Paris som ble bygd i gotisk stil i middelalderen; den oppviser allerede elementer som skulle bli mer typiske for renessansen.

## Billedgalleri

Fil:Plan_de_Paris_vers_1550_eglise_St-Eustache.jpg|Saint-Eustache (•S•EVSTACE). Detalj fra Truschets og Hoyaus Paris-kart (1550-tallet)
Fil:St.Eustache.JPG|Saint-Eustache. Detalj fra Turgots Paris-kart (1730-tallet)
Fil:Colbert_tomb_at_St-Eustache_2011-03.jpg|Jean-Baptiste Colberts gravmonument, utført av Antoine Coysevox


## Litteratur
*Giméno, François: *Saint-Eustache*. Paris: Imprimerie Union 1989.

## Referanser


## Eksterne lenker
*
Husbyelva mikrokraftverk

**Husbyelva mikrokraftverk** er et vannkraftverk på Tomma i Nesna kommune i Nordland.

Det utnytter et fall på 230 meter fra Rossmålsvatnet, som er oppdemmet.

Installert effekt er 40 kW. Årsproduksjon er 0,4 GWh.

## Referanser


## Kilder
* 
* NVE vannkraftdatabase
Montauk Point fyrtårn

**Montauk Point fyrtårn** er et fyr som ligger i tilknytning til Montauk Point State Park ved det østligste punktet på Long Island, i Montauk, East Hampton, Suffolk County, New York. Fyret var det første som ble bygget i staten New York. Det er det fjerde eldste aktive fyr i USA. Det ble i 2012 oppført på listen: National Register of Historic Places, og det ble utpekt som et nasjonalt historisk landemerke for dets betydning til New York og den internasjonalr skipsfart i tidlig i den Føderale periode.

Fyret, som ligger på Turtle Hill ved det østligste punktet på Long Island med adresse  2000 Montauk Highway, er nå et privateid museum, .

## Historie

Montauk lys var det første fyret i Staten New York, og er det fjerde eldste aktive fyr i USA, Tårnet er om lag 33 meter høyt. Nåværende lys ble installert i juli 2001 med en lysstyrke på om lag 290&nbsp;000 candela.
Det blinker hvert 5. sekund og kan ses på en avstand av .

Bygging av fyret ble godkjent av Kongressen i 1792. Advokaten og politikeren Ezra L 'Hommedieu som var medlem av Den kontinentale kongress representerte New York City Chamber of Commerce under planleggingen av fyret. Han hevdet at New York «var den fremste av amerikanske havner når de gjaldt volum av utenrikshandel» I 1797, håndterte havnen en tredjedel av landets handel med andre land. På grunn av de rådende vindforhold om vintrene trengte skipene et fyr på enden av Long Island for å lede dem langs sørsiden av New York havn.
L'Hommedieu valgte området for fyret og han tegnet det.. Byggingen startet 7. juni 1796, og fyret kom i drift i april 1797. 
## Fyret renoveres
I 1860 gjennomgikk fyret en omfattende renovering med påbygg av nye etasjer og en større lykt ble installert. Dette økte høyden på tårnet fra sin opprinnelige 27 m i1796 til sin nåværende høyde på  33 meter. En første-orden Fresnel-linse—4 m høy, 6 meter i diameter med en vekt på 4,5 tonn —ble installert i det 
nye tårnet . Den nåværende vokterboligen ble bygget i tilknytning til tårnet, og den opprinnelige boligen fra 1796 revet. En dampdreven tåkelur ble installert i 1873, Tårnet, bygget i sandsten  var opprinnelig helt hvitt, men en enkelt brun stripe ble lagt til i 1899. Et rødt spekter-lys ble lagt til i tårnet i 1903 for å advare om Shagwong Reef, en navigasjonsfare om lag 3,5 km nordvest for fyret. Dette lyset ble sterkt skadet i en orkan den 21. september 1938 og fjernet 1. juli 1940 da fyret ble elektrifisert. Den enorme Fresnel-insen ble erstattet i 1903 med et 3,5 fot Fresnel linse, som var i bruk frem til 3. februar 1987, da den ble erstattet med et flyplass-beacon med en styrke på 2,5 millioner candela.

Under andre verdenskrig ble fyret ble tatt over av den amerikanske hæren som en del av kystforsvaret. De siste tre sivile fyrvokterne hadde sin siste tørn våren 1943. Ved siden av fyret ligger Camp Hero State Park som ble åpnet av Hæren i 1942 og var sterkt befestet med store kanoner, våpenstillinger og betongbunkers.

## Referanser
Quai François Mitterrand

**Quai François Mitterrand** er en kai - nå en gate - langs elven Seine i Paris, langs den strekning som er langs Palais du Louvre. Den ble til den 26. oktober 2003 med navnet Quai François Mitterrand etter den tidligere franske presidenten; den er blitt til ved en sammenføyning av en del av Quai du Louvre og en bit av Quai des Tuileries.

## Eksterne lenker
* ''Quai du Louvre''- maleri av Claude Monet
* ''Quai du Louvre'' fotografi
Quai du Louvre

**Quai du Louvre** er en kai langs Seinen i Paris, innen 1. arrondissement.

Quai du Louvre begynner ved Pont Neuf og Rue de la Monnaie nr. 1 og slutter ved Rue de l'Amiral-de-Coligny og Quai François-Mitterrand.

I 1817 var quai du Louvre atskillig lengre, men den har i begge ender fått nye navn...

Kaien har sitt navn etter palais du Louvre.

## Referanser
Rue Vieille-du-Temple

**Rue Vieille-du-Temple** er en gate i Marais i Paris. Dette er den gaten som en gang førte ut fra sentrum til Commanderie du Temple (Tempelriddernes hovedsete i Paris). Den må ikke forveksles med rue du Temple.

Rue Vieille du Temple begynner fra rue de Rivoli 36 og ender etter 855 meter ved rue de Bretagne 1. Den løper fra 3. arrondissement og 4. arrondissement gjennom Quartier Saint-Gervais, Quartier des Archives og Quartier des Enfants-Rouges.

På sin vei krysser den Rue du Roi de Sicile, rue de la Bretonnerie, rue des Rosiers, rue des Francs Bourgeois og rue de Thorigny (nær Hôtel Salé).

Gatenavnet på 1200-tallet var *Vieille Rue du Temple*; den har også hatt navnene *rue de la Culture du Temple*, *rue de Couture du Temple*, *rue de la Clôture du Temple*, rue de l’Égout du Temple*, *rue de la Porte Barbette*, rue de la Poterne Barbette*, *rue Barbette* og *rue Vieille Barbette*

Rue Vieille du Temple begynte tidligere ved Rue Saint-Antoine (nå Rue François-Miron); det korte stykket til rue de Rivoli ble i 1885 tillagt rue du Pont Louis-Philippe.

## Severdigheter
* Nr. 47: Hôtel Amelot de Bisseuil, kalt *Hôtel des Ambassadeurs de Hollande*
* Nr. 54: Hôtel Hérouët; i 1903 tegnet den unge norske arkitekten Hjørdis Grøntoft denne bygningen
* Nr. 87: Hôtel Rohan (del av Archives nationales)

## Tidligere viktige steder
* Das Hôtel d'Estouteville (til høyre bak rue des Rosiers)
* Porte Barbette i Philipp Augusts bymur (rett før rue des Francs Bourgeois)
* Nr. 52-78: Hôtel Barbette 
* Égout du Temple eller Égout Courtille-Barbette (en stikkanal som begynte foran Hôtel Barbette of førte langsetter gaten;
* Hôtel de Thorigny
* Nr. 90 : Det første Théâtre du Marais (1643–1673)

## Referanser


## Eksterne lenker
*
Kongsfossen kraftverk

**Kongsfossen kraftverk** er et vannkraftverk ved Kabelvåg i Vågan kommune i Nordland.

Det utnytter et fall på 270 meter fra Vestre Nøkkvatnet til Stor-Kongsvatnet.

Installert effekt er 600 kW. Årsproduksjon er 2,4 GWh.

Det første kraftverket her ble åpnet i 1911. Den brant et halvt år senere etter et lynnedslag, men ble raskt bygget opp igjen.

I 1929 åpnet et påbygd og utvidet kraftverk. Det er for tiden ikke i drift. 

Innstøpt i veggen over døren er teksten: **Vågan kraftverk 1911 1929**.

## Nedlagt
Kraftverket forsvant fra NVE liste i februar 2020. 

## Referanser


## Kilder
* 
* NVE vannkraftdatabase
*Lofotboka -07
Kim Eirik Tollefsen

**Kim Eirik Tollefsen** (født 1989 i Sola, Rogaland) er en norsk vektløfter. Han vant NM-gull 12 år på rad i perioden 2011–2022. De ti siste årene vant han også kongepokalen, for å ha vært beste løfter uavhengig av vektklasse.

## Medaljer i norske mesterskap

## Referanser


## Eksterne lenker
*
Tess Amorim

**Tess Amorim Coelho** (født 15. september 1994 i Brasil) er en brasiliansk skuespiller. Hun er best kjent for rollen som Giovana i kortfilmen *[[Eu Não Quero Voltar Sozinho]]* fra 2010 og spillefilmen *[[Hoje Eu Quero Voltar Sozinho]]* fra 2014. Amorim har også dubbet flere TV-serier og filmer på portugisisk.

## Filmografi
### Filmer

### Dubbing
* Kim Crawford i *[[Kickin' It]]*
* Lindy Watson i *[[I Didn't Do It]]*
* Stephanie i *[[LazyTown]]*
* Ichiko Nakazaki i *[[Madan Senki Ryukendo]]*
* Mei Li i *[[Plim Plim]]*
* Skylar Lewis i *[[Girl vs. Monster]]*
* Agnes i *[[Casi Ángeles]]*

## Referanser


## Eksterne lenker
*
Place du Louvre

**Place du Louvre** ligger umiddelbart øst for Palais du Louvre i Paris. Mot sør er Quai du Louvre og rett deretter elven Seinen. *[[Hôtel du Louvre]]* ligger også her, mellom Louvre og Palais Royal.

Ryddingen av området for de bygninger som stod der, og dermed tilblivelsen av plassen, ble foretatt etter Baron Haussmanns plan i 1850-årene.

## Referanser
Molden Opp

**Molden Opp** er et årlig motbakkeløp som arrangeres opp til toppen Molden (1116 moh.) i Luster i Sogn og Fjordane.

Løpet arrangerte NM i motbakkeløp 2016. Løypa er på ca 7&nbsp;km, og har 1.116 høydemeter.

Løypa starter ved Tørvis Hotell i Marifjøra ved Lustrafjorden.

## Tidligere løp

## Referanser


## Eksterne lenker
* Offisiell hjemmeside
Carsten Bach

**Carsten Bach Riis** (født 1975) er en dansk geolog og politiker (LA). Fra 2015 til 2019 var han valgt til Folketinget fra Østjyllands storkrets og i 2022 ble han valgt fra Vestjyllands storkrets. Bach ble i 2015 valgt fra Østjyllands storkrets på utjevningsmandat med 1&nbsp;931 personstemmer. Han var i første rekke Liberal Alliances talsmann i klima-, miljøvern-, landbruks- og fiskerisaker.

Han gikk folkeskolen og gymnaset i Holstebro, deretter Flyvevåbnets sersjant- og reserveoffisersskole og ett års plikttjeneste i Frederikshavn. Bach er cand.scient. i anvendt kvartærgeologi fra Aarhus Universitet fra 2003. Han har arbeidet for de rådgivende ingeniørfirmaene DMR og NIRAS, foruten ett år som informasjonsoffiser for FNs fredsbevarende styrke i Georgia i 2007. Carsten Bach er gift, har barn og bor i Galten, en forstad til Aarhus.

## Referanser




## Eksterne lenker
*
UCI WorldTour 2017

**UCI WorldTour 2017** var den syvende utgaven av UCI WorldTour. Den inneholdt endags- og etapperitt i Europa, Asia, Australia og Nord-Amerika. Hele ti ritt var nye på WorldTour-kalenderen. I tillegg ble det nystartede Tour of Guangxi lagt til kalenderen.
 
## Ritt

Første inntreden på kalenderen

## Lag
### UCI WorldTeam
Før 2017-sesongen sendte 18 lag inn søknad om å bli ett av de 17 WorldTeam. I november ble antallet WorldTeam økt til 18.

## Ranking
### Individuelt

## Referanser


## Eksterne lenker
* Side hos UCI
Fjodor Konjukhov

**Fjodor Filippovitsj Konjukhov** (; født 12. desember 1951) er en russisk survivalist, oppdager, yachtkaptein og ballongpilot. Han ble født i landsbyen Chkalovo i Pryazovskyi rajon i Zaporizjzja oblast i Ukraina. I desember 2010 ble han ordinert som øst-ortodoks prest i den Den ukrainsk-ortodokse kirke (Moskva-patriarkatet).

## Varmluftballong
Den 23. juli 2016 ble  Konjukhovden andre personen til å fly jorden rundt i en varmluftsballong. Amerikanske Steve Fossett er den eneste andre person som har bestått prestasjon etter å ha gjort det i 2002. Konjukhovs reise tok «bare litt over elleve dager» i motsetning til Fossetts tretten dager.

Konjukhov annonserte sin intensjon om å utfordre Fossetts rekord i september 2015, selv om ideen «først hadde fanget hans fantasi i 1992». Ballongen han brukte heter «Morton» og ble spesielt konstruert av Cameron Balloons i Bristol i Storbritannia, og hadde en høyde av  hadde et volum på 15&nbsp;500 m³. Ballongens gondol var ingen «trykk-gondol». Den var laget av karbonfiber og var om lag 2 meter bred og 2 m høy og rommet Konjukhovs køye, mat, vann, oksygen, og førstehjelpsutstyr, samt navigasjons- og kommunikasjonsutstyr.

Forsøket startet i Northam i Vest-Australia, 96 km nordøst for Perth, den 12. juli 2016. Han og hans team hadde kommet i Australia i juni, men opplevde flere forsinkelser på grunn av været og svikt i utstyret. Etter starten fløy Konjukhov østover,  over Australia og det sørlige Stillehavet til Sør-Amerika, hvor han fløy gjennom Chile, Argentina, Uruguay og den sørlige spissen av Brasil. Deretter fløy han over Sør-Atlanteren og videre over Det indiske hav, før han til slutt landet i Bonnie Rock i Vest-Australia. Konjukhovs planlagte rute var 33&nbsp;000 km, men et uventet sørlig avvik (som tok ham til den sørlige polarsirkelen) utvidet den til 34&nbsp;000 km.

## Utmerkelser
Konjukhov har blitt tildelt Ordenen folkenes vennskap.

## Referanser
Tarjei Gjelstad

**Tarjei Gjelstad** (født 1964 i Morgedal) er en norsk lokalpolitiker som representerer Arbeiderpartiet. Fra 2015 til 2019 var han ordfører i Kviteseid kommune i Telemark. 

Gjestad er også leder av Kviteseid Arbeiderparti og er daglig leder av skimuseet og opplevelsessenteret Norsk skieventyr i Morgedal.

## Referanser
Allround-NM på skøyter 1973 for herrer

**Allround-NM på skøyter 1973 for herrer** ble avholdt 13. og 14. januar 1973 på Notodden sportsplass på Notodden.Teknisk arrangør var Sportsklubben Snøgg.
 
Norgesmester ble Sten Stensen, Drammens SK.

Erik Veas -meterløp fra mesterskapet er temaet i sangen «Erik Vea», fra albumet *[[Gym (album)|Gym]]* av Di Derre. I sangen omtales imidlertid mesterskapet feilaktig for å ha blitt avholdt i Larvik.

## Sammenlagt

## Referanser




## Kilder
* 
* 

## Eksterne lenker
*
Honeysuckle Rose Aquarela Do Brasil

***Honeysuckle Rose Aquarela Do Brasil*** er et jazz-LP-album fra 1969 i bossa nova-stil av Elis Regina og Toots Thielemans på Fontana Special, sublabel til Philips Records. Utgivelsenummeret er 6424 088. Elis Cinque quintet er medvirkende, med besetningen Toots Thielemans (gitar og munnspill), Elis Regina (vokal), Antonio Adolfo (piano), Roberto Menescal (gitar) og Wilson das Neves (perkusjon).

## Albumspor
A:
# "Wave" (Antônio Carlos Jobim) 3.10
# "Aquarela Do Brasil" (Ary Barroso) 3.05
# "Visão" (Antonio Adolfo, Tiberio Gaspar) 2.55
# "Corrida De Jangada" (Edu Lobo) 2.05
# "Wilsamba" (Roberto Menescal) 2.10
# "Você" (Roberto Menescal, Ronaldo Bôscoli) 2.25
B:
# "Barquinho" (Roberto Menescal, Ronaldo Boscoli) 2.25
# "O Sonho" (Egberto Gismonti) 2.15
# "Five for Elis" (Toots Thielemans) 1.55
# "Canto De Ossanha" (Baden Powell, Vinicius De Moraes) 3.15
# Honeysuckle Rose (Clarence Williams) 2.50
# "A Volta" (Roberto Menescal, Ronaldo Boscoli) 4.30

## Utgaver
Utgivelsen var redigert for slipp i Nederland. Andre land så forskjellige albumtitler med litt forskjellige sporlengder. Discogs refererer til et studioopptak 8.-9. februar 1969 på Europafilm, Stockholm, Sverige; i den forklarende teksten til albumet står det, arrangement av Claes Rosendahl (for spor A3, B3, B6), kunstverk av Yngve Solberg, bass av Jurandir Duarte, ingeniører Björn Almstedt og Gert Palmcrantz, forklarende tekst av Oscar Hedlund, perkusjon av Hermes Contesini, fotografering av Lars Falck, og Göte Wilhelmson som produsent. Andre titler inkluderer: *Aquarela do Brasil* (Philips), *Elis & Toots* (PY 842 564 Philips Sverige og MEG-162 Elenco Brasil). Re-edit på CD i 1987 (830 391-2 Philips) og som *Aquarela do Brasil [Músicas do Brasil]* i 1999 (8309312-P Polygram Portugal).
Concertzender.nl refererer til LP, og annonserte en sang som "16. Elis Regina & Toots Thielemans. Five For Elis. (T. Thielemans). Lp: **Honeysuckle Rose / Aquarela Do Brasil**, Fontana 6424 088."

## Referanser
Elis (album fra 1972)

***Elis*** er et album av sangeren Elis Regina, utgitt i 1972 på plateselskapet Phonogram. Dette er det første albumet av Elis etter sin atskillelse fra Ronaldo Bôscoli og den første etter César Camargo Mariano har forlatt  bandet til Wilson Simonal for å bli musiker og arrangør for sangeren. Platen gir betydelige hits i karrieren som en Bala com Bala, Casa no Campo e Atrás da Porta.

## Albumspor

## Teknisk Datablad
* Produsent: Roberto Menescal
* Produksjonsassistent: Sepé
* Innspillingsteknikere: Ary, João og Toninho
* Estúdio Phonogram
* Arrangementer: César Camargo Mariano
* Acetat cut: Joaquim Figueira
* Foto: José Maria de Melo
* Cover: Aldo Luiz

## Referanser
Væpnet konflikt

**Væpnet konflikt** er en konflikt som omfatter vold og bruk av våpen. Dersom en av partene er en stat, og om konflikten blir utkjempet mellom to stater, blir det kalt en intersnasjonal væpnet konflikt. Det er voldsbruken som avgjør om konflikten skal regnes som væpnet, og derfor trengs ikke formell krigserklæring.

Innen freds- og konfliktforskningen deler man ofte konflikter inn i tre kategorier:

* Mindre væpnet konflikt. Tallet på stridsrelaterte dødsfall under konflikten er flere enn 25 per år men mindre enn 1 000 under hele konflikten.
* Større væpnede konflikter. Tallet stridsrelaterte dødsfall overstiger 25 per år og overstiger 1 000 under hele konflikten, men er mindre enn 1 000 i et spesifikt år.
* Krig. Tallet på stridsrelaterte dødsfall overstiger 1 000 på et år

## Referanser


### Kilder

* "Väpnade konflikter", redcross.se, hentet 4. oktober 2012.
* "Konflikter", sakerhetspolitik.se, hentet  4. oktober 2012.
Nomen conservandum

**Nomen conservandum** (latin, «bevart navn», forkortes: nom cons) er et begrep som benyttes innen biologisk taksonomi for et vitenskapelig navn som er bevart foran et alternativt navn som skulle hatt forrang etter regelverkene. Hensikten med dette er å bidra til stabilitet i navnebruk av vitenskapelige navn slik at innarbeida navn ikke skal måtte byttes ut på grunn av formaliteter e.l.

## Regelverk - kodene
Reglene for hvordan et navn kan bevares og prosedyrene for å vedta slike beskrives i de respektive kodene for planter (i vid forstand); ICN («International Code of Nomenclature for algae, fungi, and plants») og for dyr (i vid forstand); ICZN («International Code of Zoological Nomenclature»).

## Prosedyrer
Prosedyrene for hvordan eventuelle vedtak skal gjøres er ulik innen botanikk og zoologi. Innen botanisk område skjer de formelle vedtakene på den internasjonale kongressen («International Botanical Congress») som avholdes ca. hvert sjette år etter saksforberedelse av IAPT («International Association for Plant Taxonomy»). Innen zoologisk område er det det tilsvarende sekretariatet, ICZN («International Commission on Zoological Nomenclature»)
som tar de endelige beslutningene etter forutgående saksbehandling.

## Hensikt og konsekvenser
Bevaring av navn gjøres for å forhindre at et godt innarbeidet navn må forkastes til fordel for et annet lovlig og eldre navn. Selv om vitenskapelige navn endres av og til på grunn av endret oppfatning av hvordan taksa skal oppfattes, er det sjelden ønskelig at å bytte ut et innarbeida navn på bakgrunn av rent formelle årsaker (annet navn er eldre, aktuelle navnet ble ikke korrekt publisert osv.). Ofte vil navnet som formelt sett er det rette bli gitt status som «forkastet navn» (**nomen rejiciendum**) og skal derfor ikke brukes mer.

## Eksempler
*Hvete, *Triticum aestivum* er bevart mot *T. hybernum*. I dette tilfellet ble begge navn publisert av Linné i 1753, men for det som viste seg å være varianter av samme art.
*Rødrev, *Vulpes vulpes* mot *Alopex vulpes*. Linné ga arten navnet *Canis vulpes*, men navnet *Vulpes vulpes* ble foreslått Etienne Geoffroy Saint-Hilaire for over 200 år siden og dette navnet har vært det vanlige siden. Imidlertid har det vært tvil navnet ble korrekt publisert.
*En rekke plantefamilier har fått sine eldre navn bevart mot de nyere som følger mønsteret med at planters familienavn skal ende på '-aceae' og bygge på familiens typeslekt:
**Apiaceae - Umbelliferae (skjermplantefamilien), Arecaceae - Palmae (palmefamilien), Asteraceae - Compositae (kurvplantefamilien), Brassicaceae - Cruciferae (korsblomstfamilien), Clusiaceae - Guttiferae (perikumfamilien), Fabaceae - Leguminosae (erteblomstfamilien), Lamiaceae - Labiatae (leppeblomstfamilien), Poaceae - Gramineae (grasfamilien).

## Referanser
Natalie Evans

**Natalie Jessica Evans**, baronesse Evans av Bowes Park, (født 29. november 1975) er en britisk konservativ politiker som er utnevnt til leder av Overhuset. Hun ble adlet til life peer i 2014.

## Karriere
Evens gikk på Rockport School i Holywood i Nord-Irland. Hun ble utdannet ved Henrietta Barnett School og ved New Hall ved Cambridge, hvor hun studerte samfunnsvitenskap og statsvitenskap og ble uteksaminert i 1998.

I mai 2010 stilte hun til valg i London-bydelen Haringey som kandidat for Det konservativt partiet. Hun oppnådde 647 stemmer og ble ikke valgt.

Den 5. november 2010, som nestleder i Policy Exchange, introduserte hun Theresa May på et foredrag om innvandring arrangert av Policy Exchange.

Evans var direktør for New Schools Network fra januar 2013 inntil mai 2015. Hun var fra 2011 Chief Operating Officer. New Schools Network er en registrert veldedig organisasjon som støtter grupper som ønsker å etablere friskoler.

Tidligere var Evans leder for politikk ved British Chambers of Commerce, og visedirektør ved Conservative Research Department.

Hun ble adlet som life peer som **baronesse Evans av Bowes Park**, av Bowes Park i London-bydelen Haringey den 12. september 2014. Baronesse Evans ble formelt introdusert i Overhuset sammen med lord Cashman den 28. oktober 2014. Hun var, på den tiden, den yngste kvinnelige peer.

Evans tjenestegjorde som innpisker i Overhuset i løpet av 2015-regjeringen, og talte kort i januar 2016 om hvordan «utdanning må være i kjernen av vårt fengselssystem hvis vi skal rehabilitere effektivt». Den 14. juli 2016 ble baronesse Evans utnevnt til stillingene som leder av Overhuset og lordseglsbevarer av statsminister Theresa May.

## Personlige liv
Hennes mann, James Wild, er ansatt som spesialrådgiver hos forsvarsminister Michael Fallon.

## Referanser
Rådet for finansiell stabilitet

**Rådet for finansiell stabilitet (FSB)** eller **Financial Stability Board** (**FSB**) er en internasjonal organisasjon som overvåker og gir råd knyttet til det globale finansielle system. Organisasjonen ble etablert etter G20-landenes toppmøte i London i 2009, og etterfulgte da  Financial Stability Forum. FSB holder til i Basel, Sveits.  

## Organisasjonens formål
FSB ble etablert for å koordinere arbeidet til finansmyndigheter og -institusjoner, på et internasjonalt nivå. Oppgaven er å utvikle og fremme effektiv regulering, kontroll og andre tiltak i den finansielle sektor. FSB skal i samarbeid med internasjonale finansinstitusjoner arbeide med sårbare finansielle systemer, med formålet å sikre global finansiell stabilitet.

Begrepet finansiell stabilitet defineres av Norges Bank slik at det finansielle systemet er robust overfor forstyrrelser i økonomien, slik at det er i stand til å formidle finansiering, utføre betalinger og omfordele risiko på en tilfredsstillende måte.

## Norsk navn
Organisasjonens norske navn, Rådet for finansiell stabilitet (FSB), fremkommer blant annet i Utenriksdepartementets oversettelse av Europaparlaments- og rådsforordning (EU) nr. 1092/2010 av 24. november 2010 om makrotilsyn med finanssystemet i Den europeiske union og om opprettelse av et europeisk råd for systemrisiko. Forordningen er gjort til norsk lov i 2016, lov om EØS-finanstilsyn.

## Medlemmer
Medlemmer av FSB kan være
# myndigheter fra land og andre lovgivningsområder (jurisdiksjoner), slike som finansdepartementer, sentralbanker og kontroll og reguleringsmyndigheter,
# internasjonale finansielle institusjoner,
# internasjonale standardsettende, regulerende og kontrollerende institusjoner, og sentralbanker.
Medlemmene er per 2016:

*Medlemsland og område*r: Argentina, Australia, Brasil, Canada, Kina, Frankrike, Tyskland, Hongkong, India, Indonesia, Italia, Japan, Mexico, Nederland, Sør-Korea, Russland, Saudi Arabia, Singapore, Sør-Afrika, Spania, Sveits, Tyrkia, Storbritannia, USA, EU.

*Internasjonale finansinstitusjoner:* Den internasjonale oppgjørsbanken, OECD, Det internasjonale pengefondet (IMF), Verdensbanken.

*Internasjonale standardsettende organisasjoner, og andre:* Basel Committee on Banking Supervision, Committee on the Global Financial System, Committee on Payments and Market Infrastructures, International Association of Insurance Supervisors, International Accounting Standards Board, International Organization of Securities Commissions.

## Organisasjonen FSB
Organisasjonen har følgende organer:
* Plenum
* Styringskomité
* Stående komitéer
* Arbeidsgrupper
* Regionale konsultative grupper
* Styrets leder
* Sekretariatet

## Ledelse

### Styreledere (inkludert FSF)
* 1999-2003: Andrew Crockett, direktør for Den internasjonale oppgjørsbanken 
* 2003-2006: Roger W. Ferguson, nestleder i styret for Federal Reserve System
* 2006-2009: Mario Draghi, leder av Banca d'Italia
* 2009-2011: Mario Draghi
* 2011- : Mark Carney, direktør i Bank of England, tidligere direktør i Bank of Canada.

### Generalsekretær
* 1999 -: Svein Andresen

## Referanser
Samba-funk

**Samba-funk** er en musikalsk undersjanger som kommer av en blanding mellom brasiliansk samba og nordamerikansk funk. Den oppsto på slutten av 1960-tallet med pianisten Dom Salvador og hans band , Abolição (som senere skulle bli Banda Black Rio).

Kunstnere som Tim Maia og Jorge Ben Jor har også øvd innflytelse på sjangeren.

## Referanser
Dom Salvador

**Dom Salvador** (født **Salvador da Silva Filho** i 1938) er en Brasiliansk jazz/MPB-pianist mest kjent for sin Rio 65 Trio med den Brasilianske jazz - trommis Edison Machado og bassist Sérgio Barroso. Han gjorde også turneer i Europa med musikere som Sylvia Telles. Gjennom sin lange karriere har han spilt med musikere som Rubens Bassini, Jorge Ben, Elza Soares og Elis Regina, for å nevne noen. Senere i livet dannet han en trio

Han er i dag husband i Brooklyn, New York, på River Cafe, og har vært det siden 1977.

## Diskografi
* *Salvador Trio* (1965)
* *Rio 65 Trio* (1965)
* *Dom Salvador* (1969)
* *Som, e sangue raça* (1971)
* *Dom Salvador Trio* (1986)
* *Mancini também é samba* (1966)
* *Tony Tornado* (1971)
* *My Family (Minha Familia) (1976, Muse Records)*
* * Rio Claro Suite* (1984)
* *Transition (Lua Records, 1997)*
* *Puro Amor* (Salmarsi Records 2002)
* *Dom Salvador Trio* (Bomba Records, 2007)
* *Romantic Interlude at The River Cafe (Salmarsi Records)*
* *Romantic Interlude at The River Cafe, Volume 2 (Salmarsi Records)*

## Referanser


## Eksterne lenker
* 
* 
* Dom Salvadors hjemmeside
Christine and the Queens

**Héloïse Letissier** (født 1988), bedre kjent som **Christine and the Queens** er en fransk sanger og låtskriver. Siden 2012 har hen vært tilknyttet det uavhengige plateselskapet *Because Music*. Hens fremførelser kombinerer musikk, performance, kunstvideoer, tegning og fotografi.

## Referanser


## Eksterne lenker
* 
* 
* 
*
Trond Johan Skog

**Trond Johan Skog** (født 1957) er en norsk keramiker. Han bor og arbeider på Spangereid i Lindesnes kommune, hvor han i hovedsak arbeider med blåleire og i rakuteknikk.
 
Skog er utdannet ved Statens høgskole for kunsthåndverk og design (tidligere Bergens kunsthåndverksskole), med diplomeksamen i 1981. Han har mottatt Vest-Agder fylkes kunstnerstipend og er innkjøpt to ganger av Norsk kulturråd. Hans arbeider ble også innkjøpt av Vestlandske kunstindustrimuseum i 1981. I 1992 bidro han med utsmykking av Flekkefjord sykehus i Vest-Agder og senere Universitetet i Agder i Kristiansand (1994). Han har flere utstillinger bak seg; bl.a. utstillingen «Five from Norway» i Bratislava i Slovakia (1994), «Adobe 92» på Bragdøya (1992), Orvelte i Nederland (1993) og en rekke ganger ved den årlige påskeutstillingen på Lindesnes fyr.

Trond Johan Skog har sittet i styret for Sørlandets Kunstnersenter (nå Agder Kunstsenter), og hatt flere kunstfaglige undervisningsoppdrag. Han er medlem av Norske kunsthåndverkere Agder.

Trond Johan Skog har laget det meste av serviset til undervannsrestauranten Under, som startet opp på Spangereid i Lindesnes våren 2019.

## Referanser
Vise for gærne jinter

**«Vise for gærne jinter»**, også kalt **«Med sukker på»** og **«Oppå Lauvåsen»**, er en norsk vise der teksten ble skrevet av Alf Prøysen i 1960. Den er best kjent med Egil Monn-Iversens melodi fra 1974. Visa beskriver hvordan prioriteringene i livet endrer seg, fra først å handle om jordbær, til så å finne kjærligheten og til slutt om å se tilbake på minnene og livet som har vært.

Visa sto første gang på trykk som dikt i *[[Arbeiderbladet]]* 13. august 1960, men da under tittelen «Med sukker på». 10. august 1968 dukker tittelen «Vise for gærne jinter» opp, denne gangen også trykt i *Arbeiderbladet*.

Egil Monn-Iversens melodi til visa ble skrevet til forestillingen *[[Kjæm du i kveld?]]* på Det norske teatret i 1974 Diktet hadde blitt tonesatt før Monn-Iversen, men melodiene er brukt i mindre grad: Per Hommelhaugs tonesetting ble brukt på plate i 1974, mens Bjarne Amdahls opprinnelige, men lenge bortglemte masurka til diktet har blitt innspilt med Elin Prøysen. Amdahls musikk eksisterer også i et radioopptak fra 1963 med Prøysen selv.

Visa med Egil Monn-Iversens melodi dukker første gang opp på plate i 1979, da i en instrumentalversjon med pianisten Kari Stokke. Senere har sangen blitt innspilt og fremført av en rekke artister, deriblant Nora Brockstedt, Maj Britt Andersen, Heidi Gjermundsen Broch, Anne Lise Gjøstøl, Birgitte Grimstad, Liv Ullmann, Britt Langlie og Ingrid Bjørnov. Monn-Iversens tonesetting har også blitt brukt både med og uten Prøysens tekst som kjenningsmelodi i reklame for Nora jordbærsyltetøy.

## Plateutgivelser (i utvalg)
Med Egil Monn-Iversens melodi:

* 1979: Kari Stokke - *Kari Stokke* på Octave (OCLP 05) 
* 1990: Mari Maurstad og Kari Stokke - *Vise for gærne jinter* (album oppkalt etter denne låta) på Benoni ‎(BCD 18001)
* 1993: Nora Brockstedt ‎– *Alf Prøysen Tolket Av Nora Brockstedt* på Jante Produksjoner ‎(DC 100-4)
* 2004: Maj Britt Andersen ‎– Dørstokken Heme på Grappa ‎(GRCD 4206)
* 2007: Cantus – *Ledig* på Øra Fonogram
* 2009: Anne Lande og Per Husby – *Helt nær* på Park Grammofon
* 2009: Kor X – *2004-2009* på Normann Records
* 2011: Heidi Gjermundsen Broch - *Blåøyd jævel* på Sweet Morning Records 

## Referanser
Etnogenese

**Etnogenese** er en prosess hvor en gruppe mennesker begynner å oppfatte seg selv som en særskilt etnisk gruppe, og/eller så begynner de å bli oppfattet som en egen etnisk gruppe av andre grupper omkring dem.

## Etymologi
Ordet *etnogenese* er sammensatt av det greske ordet *ethnos*, ἔθνος, som betyr «gruppe av mennesker» eller «nasjon», og *genesis*, γένεσις, «opprinnelse», eller «fødsel».

## Se også
* Nasjon
* Nasjonalstat
* Folk
* Stamme
* Etnisitet
* Kultur

## Referanser
Markus Bailey

**Markus Bailey** (født 1992) er en norsk programleder innenfor fjernsyn.

## Utdanning og karriere
Bailey startet på skuespillerutdanning ved Nordisk institutt for scene og studio (NISS), og deretter begynte han å jobbe i NRKs Barne-TV. I 2014 fikk han rollen som *årets [[BlimE!|BlimE-]]ambassadør* i NRKs anti-mobbekampanje.

I 2015 var Bailey deltaker i TV 2s *[[Mitt Dansecrew]]*, hvor han til slutt havnet på femteplass. Bailey jobbet også som backstagereporter i ''The Voice''. Bailey medvirket i 2015 i rapduoen Madcons musikkvideo til sangen *Don't Worry*.

I 2016 var Bailey deltaker i *[[4-stjerners middag]]*, og samme år var han programleder for i *[[Idol]]*, og ledet åpningsshowet under Norway Cup. Høsten 2016 deltok Bailey i dansekonkurransen ''Skal vi danse'', hvor han ble nummert to sammen med dansepartner Mai Mentzoni. Han deltok i 5. sesong av Farmen kjendis og ble utslått i uke 3 som var første uke han var på gården etter at han kom inn som utfordrer.

Bailey spilte General Rævføkkingsnaken i musikalen *[[The Book of Mormon (musikal)|Book of Mormon]]* på Det Norske Teateret, som hadde premiere høsten 2017. 

I 2018 fikk han jobb som programleder i *[[Ballbingen (TV-program)|Ballbingen]]* på TV 2.

I 2020 var Bailey deltaker i *[[Maskorama]]* som «Elgen», hvor han kom på andreplass bak «Trollet» som var Ulrikke Brandstorp.

## Referanser


## Eksterne lenker
*
Pierre Hyacinthe Azaïs

**Pierre Hyacinthe Azaïs** (født 1. mars 1766 i Sorèze i departementet Tarn i Frankrike, død 22. januar 1845 i Paris) var en fransk filosof.

Azaïs var lærer og en tid biblioteksinspektør, og tol varmt parti for Napoleon I. Bemerkelsesverdige blant Azaïs utgitte arbeider er *Des compensations dans les destinées humaines* (1808; tredje opplag i 3 bind 1846) og *Système universel* (8 bind, 1810--12), hvori han fremstiller en ny filosofisk verdensforklaring, bygd på «kompensasjonenes» lov. 

Ifølge hans teori drives ethvert vesen av en iboende ekspansjonskraft til å i uendelighet å utstrekke seg, men denne kraft begrenses av alle andre veseners ekspansjon. Ut av denne morsetning oppstår to virkemasser, utvidelsens og sammentrykningens, som i henhod til forholdenes natur nøye oppveier hverandre, og derigjennom avstedkommer likevekten i verden. 

Azaïs idéer vakte ingen større gjenklang.

## Referanser


## Kilder
*